**EMLÉKEZTETŐ**

**Darányi Ignác Terv**

**Új Magyarország Vidékfejlesztési Program**

**Monitoring Bizottság**

**2013. december 11.**

Helyszín: Vidékfejlesztési Minisztérium, 101/A terem

Jelenlévők: a mellékelt jelenléti ív szerint



Napirend: a mellékelt napirend szerint



Búsi Lajos helyettes államtitkár, az MB elnöke köszöntötte a tagokat. Megjelent 37 szavazati joggal rendelkező tag, ezzel a Monitoring Bizottság határozatképes. Megállapította, hogy az MB ügyrendjének rendelkezései alapján a Kistérségi Fejlesztő Szervezetek Országos Szövetsége tagot szükséges kizárni az MB-ből, mivel két egymást követő ülésen, illetve két egymást követő írásbeli szavazáson nem vett részt. A Dél-Alföldi Regionális Területfejlesztési Konzultációs Fórum MB-tag is érintett két hiányzással, de a mai ülésen megjelent és kérte ismételt felvételét. A Titkárság átvezeti az Ügyrendben a tagi változásokat.

***Szavazás: A javasolt tagkizárást a Monitoring Bizottság ellenszavazat nélkül, egy tartózkodás mellett elfogadta. Fentiek alapján a szavazati joggal rendelkező tagok száma 54 tagra változott.***

Az MB elnöke elmondta, hogy az ülésről hangfelvétel készül, illetve emlékeztető, melyet az Ügyrendben meghatározottak szerint a tagoknak megküldenek.

1. **napirendi pont: Az ülés napirendjének ismertetése, jóváhagyása**

Módosító javaslat a kiküldött napirenddel kapcsolatban nem érkezett.

***Szavazás: Az MB egyhangúlag elfogadta az ülés napirendjét.***

1. **napirendi pont: A 2013. június 27. napi MB ülés emlékeztetőjének jóváhagyása**

A megküldött emlékeztetőhöz egy pontosító észrevétel érkezett, melyet az MB Titkárság átvezetett.

***Szavazás: Az MB egyhangúlag elfogadta a 2013. június 27. napi ülés emlékeztetőjét.***

1. **napirendi pont: Tájékoztatás a program végrehajtásának előrehaladásáról (MVH-VTI, MVH-KTI)**

**3/a. napirendi pont: Tájékoztatás a program végrehajtásának előrehaladásáról: MVH-Vidékfejlesztési Támogatások Igazgatósága**

Vulcz László igazgató, MVH: előadásában az ÚMVP beruházási jogcímek végrehajtásának előrehaladásáról számolt be (teljes előadás mellékelve).

Jelenleg nyitott jogcímek: I. tengelynél a Bemutató üzem, III. tengelynél A vidéki gazdaság és a lakosság számára nyújtott alapszolgáltatások fejlesztése és Turisztika jogcímek.

A lezárt jogcímek esetén kiemelve: a Kertészeti gépbeszerzés 2013. október 18-án lezárult támogatási kérelembenyújtási időszakát 22,9 Mrd Ft támogatási igény érkezett, ebből kötelezettségvállalás történt 21 Mrd Ft értékben; a szintén lezárt LEADER TK3 pályázati körben a támogatási igény 54,4 Mrd Ft, a feldolgozás folyamatos.

Összesített adatok szerint a 2007-2013-as időszakból beruházására fordítható forrás 936,5 Mrd Ft, ebből kötelezettségvállalással lekötött 833,7 Mrd Ft, kifizetett összeg 543,7 Mrd Ft.

**3/b. napirendi pont: Tájékoztatás a program végrehajtásának előrehaladásáról: MVH-** **Közvetlen Támogatások Igazgatósága**

Oláhné Kovács Vera főosztályvezető-helyettes, MVH: az Agrár-környezetgazdálkodás támogatása jogcím esetében a 2012. évben benyújtott kifizetési kérelmekre kifizetett összeg 53,5 Mrd Ft. Mezőgazdasági területek erdősítése jogcímen a 2013. április-május havi kifizetési kérelem benyújtási időszakban benyújtott kérelmekre kifizetett összeg 259,9 M Ft.

A Termelői csoportok támogatás jogcímen 2013. június 1-30. között lehetett kifizetési kérelmet benyújtani, a kifizetett összeg 2,2 Mrd Ft, a szeptember hónapban beérkezett támogatási igény 3,3 Mrd Ft.

2013. évben nyílt jogcímek: Gazdaságátadáshoz nyújtandó támogatás és Nem termelő beruházások erdészeti területen közjóléti intézkedés, ez utóbbi jogcímre 2013. december 30-ig lehet támogatási kérelmet benyújtani (teljes előadás mellékelve).

**3/c. napirendi pont: MVH tájékoztatásával kapcsolatos kérdések és válaszok**

Frizon- Somogyi Orsolya, Európai Bizottság kérdezte a Gazdaságátadáshoz nyújtandó támogatás jogcím magas elutasítási arányának okát, továbbá a Nem termelő beruházások erdészeti területen közjóléti intézkedés jogcímen a támogatási kérelem beadási időszak meghosszabbításának okát.

Fidrich Róbert, Magyar Természetvédők Szövetsége kérdezte a Natura 2000 erdőterületekkel kapcsolatban a kifizetéseknél az elutasítottság magas arányának indokát, hogyan lehetne ezen javítani a jövőben.

Oláhné Kovács Vera főosztályvezető-helyettes, MVH elmondta, hogy Gazdaságátadás jogcímmel kapcsolatban az elutasítás leggyakoribb indoka, hogy az ügyfél nem a teljes gazdaságát adta át. Natura 2000 erdőterületek: a kifizetések folyamatban vannak, elmúlt hónapban kezdték, nem lesz ilyen magas az elutasított kérelemszám.

Galambos Annamária mb. főosztályvezető, VM AFF: több olyan jelzés érkezett, hogy a környezetvédelmi hatóságoktól hosszadalmas a hozzájáruló határozatok beszerzése, ezért meghosszabbították a Nem termelő beruházások erdészeti területen közjóléti intézkedésnél a beadást.

1. **napirendi pont: Programmódosítási javaslatok előterjesztése, megvitatása, döntés az előterjesztett javaslatokról**

Búsi Lajos, MB elnök a módosítások ismertetésére és szavazásra tengelyenként megbontva, lépésenként fog sor kerülni.

Szabó Mária főosztályvezető-helyettes, VM VFF elmondta, hogy a Program évenként és tengelyenként rögzíti a konvergencia-nem konvergencia régióra allokált forrásokat, melyek felhasználását a program végéig szükséges biztosítani. A program lezárásához közeledve a források felhasználásának maximalizálása érdekében áttekintésre kerültek a teljesítési adatok és a Pénzügyi, Felügyeleti és Akkreditációs Főosztály javaslata alapján pénzügytechnikai módosítási javaslatként 22 218 539 euró EMVA forrás átcsoportosítási javaslat került előterjesztésre az előzetesen MB-nek kiküldött anyagban, nem konvergencia régióról konvergencia régióra a 2013. év forrásai tekintetében. Ezt az összeget az Európai Bizottság képviselőivel folytatott egyeztetések alapján az IH felülvizsgálta, és a maximálisan lehetséges 50 000 523 euró EMVA forrás átcsoportosítását javasolja az MB-nek elfogadásra, nem konvergencia régióról konvergencia régióra, a 2013. év és az I. tengely forrásai tekintetében. Az átcsoportosítási javaslat a kedvezményezetteket közvetlenül nem érinti, de lehetőséget biztosít az IH-nak az uniós források lehívásának maximalizálására.

Rajnai Gábor, ECOVAST kérdezte, hogy praktikus okból érinti csak az I. tengelyt a javaslat?

Búsi Lajos, MB elnök úgy válaszolt, hogy praktikus oka van, hiszen az I. tengelyre koncentrálódnak a kifizetések. A módosított javaslattal az átcsoportosított összeg eléri a 2013. évi nem konvergencia keretet, azaz a jelenleg átcsoportosítható maximális összeget.

***Szavazás: A Monitoring Bizottság 40 igen szavazattal 1 tartózkodás mellett jóváhagyta a Darányi Ignác Terv - Új Magyarország Vidékfejlesztési Program I. tengelyén 50 000 523 euró EMVA forrás átcsoportosítását nem konvergencia régióról konvergencia régióra a 2013. év tekintetében.***

Galambos Annamária mb. főosztályvezető, VM AFF: a javaslat szerint a 111. intézkedési kódszámú Szakképzési és tájékoztatási tevékenységek intézkedés kedvezményezetti köre kerüljön visszaállításra a 8. verziószámú programmódosítás jóváhagyását megelőző állapotba, tekintettel a programzárásig még várhatóan jelentkező kevés képzési igényre és az intézkedés működéséből hátralevő rövid időre. (A programmódosításokról szóló prezentáció az emlékeztetőhöz mellékelve).

***Szavazás: A Monitoring Bizottság 39 igen szavazattal 2 tartózkodás mellett jóváhagyta a Darányi Ignác Terv - Új Magyarország Vidékfejlesztési Program I. tengelyén 111. intézkedési kódszámú Szakképzési és tájékoztatási tevékenységek intézkedés kedvezményezetti köre kerüljön visszaállításra a 8. verziószámú programmódosítás jóváhagyását megelőző állapotba.***

Galambos Annamária mb. főosztályvezető, VM AFF: a következő javaslat szerint a Fiatal gazdák induló támogatása (112.) intézkedésre 5 815 943 euró közkiadást csoportosítanak át a Mezőgazdasági termelők gazdaságátadási támogatása (113.) intézkedés terhére, a beérkezett támogatási igények forrásfedezetének biztosítására, illetve a Program keretében rendelkezésre álló források kihasználásának maximalizálása érdekében.

***Szavazás: A Monitoring Bizottság egyhangúlag jóváhagyta a Darányi Ignác Terv - Új Magyarország Vidékfejlesztési Programban 5 815 943 euró közkiadás átcsoportosítását a Fiatal gazdák induló támogatása (112.) intézkedésre a Mezőgazdasági termelők gazdaságátadási támogatása (113.) intézkedés terhére.***

Galambos Annamária mb. főosztályvezető, VM AFF: a következő javaslat szerint a Mezőgazdasági üzemek korszerűsítése - Beruházás az állattenyésztésben (121.2.) alintézkedésre 34 211 427 euró közkiadást csoportosítanak át a Mezőgazdasági üzemek korszerűsítése - Beruházások a szántóföldi növénytermesztésben és a kertészetben (121.1.)

alintézkedés terhére a támogatási igények forrásfedezetének biztosítására, illetve a Program keretében rendelkezésre álló források kihasználásának maximalizálása érdekében.

Tóth István, Mezőgazdasági Szövetkezők és Termelők Országos Szövetsége: az átcsoportosítással egyetértenek, fontos a gazdaságfejlesztés szempontjából a forrásfelhasználás maximalizálása. Megfelelő harmonizálás hiányában a konkrét intézkedéseknél aggályos lehet. Ennél a csoportnál a lekötés 91%-os, a felhasználás 61%-os. A konkrét pályázatok és jogszabályok meghirdetésénél olyan feltételeket kell alkalmazni, melyek nem zárják ki egymást, illetve az olyan termelőket, akik a meghirdetett területeken szeretnék a pályázatokat benyújtani. Öntözés esetében tulajdonosi hozzájárulás kell a beruházáshoz, az NFÁ-nál ez hosszú ideig tart.

Búsi Lajos, MB elnök elmondta, hogy az intézkedések csoportokat, ágazatokat céloznak. A pályázóknak ki kell elégíteniük a szükséges és elégséges feltételeket, amelyet az EU és a hazai szabályozás előír. Az elmúlt két és fél évben az egyszer már kiosztott forrásokból több mint 200 Mrd Ft jött vissza a rendszerbe a bevezetett szabályozásnak köszönhetően.

***Szavazás: A Monitoring Bizottság 38 igen szavazattal 3 tartózkodás mellett jóváhagyta a Darányi Ignác Terv - Új Magyarország Vidékfejlesztési Programban 34 211 427 euró közkiadás átcsoportosítását a Mezőgazdasági üzemek korszerűsítése - Beruházás az állattenyésztésben (121.2.) alintézkedésre a Mezőgazdasági üzemek korszerűsítése - Beruházások a szántóföldi növénytermesztésben és a kertészetben (121.1.) alintézkedés terhére.***

Galambos Annamária mb. főosztályvezető, VM AFF: a következő javaslat szerint a Mezőgazdasági üzemek korszerűsítése - Üzemi diverzifikáció (121.5.) alintézkedésre összesen 51 317 139 euró közkiadást csoportosítanak át az alábbiak szerint:

* 23 947 998 euró (közkiadás) a Mezőgazdasági üzemek korszerűsítése - Beruházások a szántóföldi növénytermesztés és kertészetben (121.1.) alintézkedés terhére,
* 2 942 183 euró (közkiadás) a Mezőgazdasági üzemek korszerűsítése - Évelő ültetvények telepítése (121.4.) alintézkedés terhére,
* 18 953 130 euró (közkiadás) a Mezőgazdasági termékek értéknövelése (123.) intézkedés terhére,
* 4 447 485 euró (közkiadás) A mezőgazdaság és az erdészet fejlesztéséhez és korszerűsítéséhez kapcsolódó infrastruktúra (125.) intézkedés terhére,
* 1 026 343 euró (közkiadás) A közösségi jogszabályokon alapuló előírások betartásának támogatása (131.) intézkedés terhére

a támogatási igények forrásfedezetének biztosítására, illetve a Program keretében rendelkezésre álló források kihasználásának maximalizálása érdekében.

Fórián Zoltán, ÉFOSZ nem ért egyet a 123. intézkedésről történő átcsoportosítással.

Búsi Lajos, MB elnök: a módosítással javítanának egy méltánytalanul bekalibrált intézkedésen. A Kormány szándéka, hogy a termelőknél növelje a hozzáadott értéket. A 123. intézkedésen is marad forrás.

***Szavazás: A Monitoring Bizottság 35 igen szavazattal, 1 nem szavazat és 4 tartózkodás mellett jóváhagyta a Darányi Ignác Terv - Új Magyarország Vidékfejlesztési Programban 51 317 139 euró közkiadás átcsoportosítását a Mezőgazdasági üzemek korszerűsítése - Üzemi diverzifikáció (121.5.) alintézkedésre az alábbiak szerint:***

* ***23 947 998 euró (közkiadás) a Mezőgazdasági üzemek korszerűsítése - Beruházások a szántóföldi növénytermesztés és kertészetben (121.1.) alintézkedés terhére,***
* ***2 942 183 euró (közkiadás) a Mezőgazdasági üzemek korszerűsítése - Évelő ültetvények telepítése (121.4.) alintézkedés terhére,***
* ***18 953 130 euró (közkiadás) a Mezőgazdasági termékek értéknövelése (123.) intézkedés terhére,***
* ***4 447 485 euró (közkiadás) A mezőgazdaság és az erdészet fejlesztéséhez és korszerűsítéséhez kapcsolódó infrastruktúra (125.) intézkedés terhére.***
* ***1 026 343*** euró (közkiadás) A közösségi jogszabályokon alapuló előírások betartásának támogatása (131.) intézkedés terhére.

Galambos Annamária mb. főosztályvezető, VM AFF: a következő javaslat szerint a Termelői csoportok létrehozásának támogatása (142.) intézkedésre összesen 10 263 428 euró (közkiadás) átcsoportosítására kerül sor az alábbiak szerint a Mezőgazdasági termelők gazdaságátadási támogatása (113.), A mezőgazdaság és az erdészet fejlesztéséhez és korszerűsítéséhez kapcsolódó infrastruktúra (125.) intézkedés, valamint A szerkezetátalakítás alatt álló, félig önellátó gazdaságok támogatása (141.) intézkedés terhére a beérkezett támogatási igények forrásfedezetének biztosítására, illetve a Program keretében rendelkezésre álló források kihasználásának maximalizálása érdekében.

***Szavazás: A Monitoring Bizottság 38 igen szavazattal 2 tartózkodás mellett jóváhagyta a Darányi Ignác Terv - Új Magyarország Vidékfejlesztési Programban 10 263 428 euró (közkiadás) átcsoportosítását a Termelői csoportok létrehozásának támogatása (142.) intézkedésre az alábbiak szerint:***

* ***1 710 571 euró (közkiadás) a Mezőgazdasági termelők gazdaságátadási támogatása (113.) intézkedés terhére,***
* ***5 473 829 euró (közkiadás) A mezőgazdaság és az erdészet fejlesztéséhez és korszerűsítéséhez kapcsolódó infrastruktúra (125.) intézkedés terhére, valamint***
* ***3 079 028 euró (közkiadás) A szerkezetátalakítás alatt álló, félig önellátó gazdaságok támogatása (141.) intézkedés terhére.***

Galambos Annamária mb. főosztályvezető, VM AFF: a következő javaslat szerint a Kifizetés kedvezőtlen adottságú területen gazdálkodók részére (kivéve hegyvidéki területek) (212.) intézkedésre összesen 12 316 115 euró (közkiadás) átcsoportosítására kerül sor az alábbiak szerint:

* 6 842 286 euró (közkiadás) a Mezőgazdasági területek első erdősítése (221) terhére,
* 1 952 495 euró (közkiadás) a Nem mezőgazdasági földterület első erdősítése (223) intézkedés terhére,
* 3 521 334 euró (közkiadás) az Erdő-környezetvédelmi kifizetések (225) intézkedés terhére.

Dr. Sárvári János, Magán Erdőtulajdonosok és Gazdálkodók Országos Szövetsége: az erdőtelepítések az NVT-s időszak végén még 19 500 ha-nál tartottak, mára ez évi 2-3 ezer ha-ra csökkent. Jövedelempótló támogatásokat, földalapú támogatásokat is meg kell jeleníteni a 2014-2020-as időszakban, be kell vonni az ún. ipari faültetvényeket is. Üdvözli, hogy a Nem mezőgazdasági területek első erdősítése intézkedés elindul 2014. évben.

Dr. Jaczkó József, KIM: az erdőtelepítési és erdő-környezetvédelmi támogatások 2014-2020–as tervezéskor a jövedelempótló támogatásokra is figyelmet kell fordítani. Klímaváltozási jelentősége van, továbbá közjóléti feladatok ellátása szempontjából fontos. Normatív támogatást be kellene vezetni a hazai és uniós jogban.

Papp Gergely, Nemzeti Agrárgazdasági Kamara javasolja figyelembe venni, hogy az erdőterületek területalapú támogatásba való bevonása esetén az erdősült skandináv országok kapnák a támogatás nagy részét.

Fidrich Róbert, Magyar Természetvédők Szövetsége szerint az első erdősítés és a környezetvédelem alapvető fontosságú szempontok. Ha ezekre kicsi az igény, akkor szemléletformálásra van szükség.

Búsi Lajos, MB elnök szerint az erdőknek nemcsak nonprofit, hanem gazdasági szempontból is nagy jelentőségük van. Nem tájidegen fafajokra van szükség. A 2014-2020. közötti időszak tervezésekor elemezni kell az elmúlt időszakot.

***Szavazás: A Monitoring Bizottság 37 igen szavazattal, 1 nem szavazat és 1 tartózkodás mellett jóváhagyta a Darányi Ignác Terv - Új Magyarország Vidékfejlesztési Programban 12 316 115 euró (közkiadás) átcsoportosítását a Kifizetés kedvezőtlen adottságú területen gazdálkodók részére (kivéve hegyvidéki területek) (212.) intézkedésre*** ***az alábbiak szerint:***

* ***6 842 286 euró (közkiadás) a Mezőgazdasági területek első erdősítése (221) terhére,***
* ***1 952 495 euró (közkiadás) a Nem mezőgazdasági földterület első erdősítése (223) intézkedés terhére,***
* ***3 521 334 euró (közkiadás) az Erdő-környezetvédelmi kifizetések (225) intézkedés terhére.***

Galambos Annamária mb. főosztályvezető, VM AFF: a következő javaslat szerint a Mezőgazdasági területek első erdősítése intézkedés (221.) terhére csoportosítanak át 17 105 713 eurót (közkiadás) a Natura 2000 kifizetések mezőgazdasági területeken (213.) intézkedésre, amely a 2014. évben várhatóan ismét megnyílik.

***Szavazás: A Monitoring Bizottság 37 igen szavazattal 2 tartózkodás mellett jóváhagyta a Darányi Ignác Terv - Új Magyarország Vidékfejlesztési Programban 17 105 713 euró közkiadás átcsoportosítását a Natura 2000 kifizetések mezőgazdasági területeken (213.) intézkedésre a Mezőgazdasági területek első erdősítése (221.) intézkedés terhére.***

Galambos Annamária mb. főosztályvezető, VM AFF: a következő javaslat szerint a Mezőgazdasági területek első erdősítése intézkedés (221.) terhére csoportosítanak át 17 105 713 eurót (közkiadás) az Állatjóléti kifizetések (215.) intézkedésre, a támogatási időszak 3. évi forrásigényének fedezésére.

***Szavazás: A Monitoring Bizottság 37 igen szavazattal 2 tartózkodás mellett jóváhagyta a Darányi Ignác Terv - Új Magyarország Vidékfejlesztési Programban 17 105 713 euró közkiadás átcsoportosítását az Állatjóléti kifizetések intézkedés (215.) intézkedésre a Mezőgazdasági területek első erdősítése (221.) intézkedés terhére.***

Galambos Annamária mb. főosztályvezető, VM AFF: az Erdő-környezetvédelmi kifizetések (225.) intézkedés terhére csoportosítanak át 3 421 143 euró közkiadást a Natura 2000 kifizetések erdőterületeken (224.) intézkedésre.

***Szavazás: A Monitoring Bizottság 38 igen szavazattal 1 tartózkodás mellett jóváhagyta a Darányi Ignác Terv - Új Magyarország Vidékfejlesztési Programban*** 3 421 143 ***euró közkiadás átcsoportosítását a Natura 2000 kifizetések erdőterületeken (224.) intézkedésre az Erdő-környezetvédelmi kifizetések (225.) intézkedés terhére.***

Galambos Annamária mb. főosztályvezető, VM AFF: az Erdő-környezetvédelmi kifizetések (225.) intézkedés terhére csoportosítanak át 3 421 143 euró közkiadást az Erdészeti potenciál helyreállítása és megelőző intézkedések bevezetés (226.) intézkedésre.

***Szavazás: A Monitoring Bizottság 39 igen szavazattal 1 tartózkodás mellett jóváhagyta a Darányi Ignác Terv - Új Magyarország Vidékfejlesztési Programban*** 3 421 143 ***euró közkiadás átcsoportosítását az Erdészeti potenciál helyreállítása és megelőző intézkedések bevezetése (226.) intézkedésre az Erdő-környezetvédelmi kifizetések (225.) intézkedés terhére.***

Dr. Maácz Miklós főosztályvezető, VM VFF: a Nem mezőgazdasági tevékenységgé történő diverzifikálás (311.) intézkedés terhére csoportosítanak át 5 473 828 euró közkiadást a jelenleg nyitott Vidéki gazdaság és lakosság számára nyújtott alapszolgáltatások (321.) intézkedésre, a beérkezett támogatási igények forrásfedezetének biztosítására. (A programmódosításokról szóló prezentáció az emlékeztetőhöz mellékelve.)

***Szavazás: A Monitoring Bizottság 37 igen szavazattal 1 nem szavazat mellett jóváhagyta a Darányi Ignác Terv - Új Magyarország Vidékfejlesztési Programban 5 473 828 euró közkiadás átcsoportosítását a vidéki gazdaság és lakosság számára nyújtott alapszolgáltatások (321.) intézkedésre a Nem mezőgazdasági tevékenységgé történő diverzifikálás (311.) intézkedés terhére.***

Dr. Maácz Miklós főosztályvezető, VM VFF: a Mikrovállalkozások létrehozásának és fejlesztésének támogatása (312.) intézkedés terhére csoportosítanak át 19 158 399euró közkiadást Turisztikai tevékenységek ösztönzése (313.) intézkedésre a rendelkezésre álló források kihasználásának maximalizálása érdekében.

Gelencsér Géza, Magyar Vidék Szövetség: fajsúlyosabb gazdaságfejlesztési irányból fajsúlytalanabb felé történik átcsoportosítás.

Szilvássy István, Magyar Település- és Területfejlesztők Szövetsége: a turizmusnak 2,6-os értékű multiplikációs mutatója van. Nem a szálláshelyek számát, hanem a kapcsolódó szolgáltatásokat kell fejleszteni.

***Szavazás: a Monitoring Bizottság 37 igen szavazattal 1 nem szavazat és 2 tartózkodás mellett jóváhagyta a Darányi Ignác Terv - Új Magyarország Vidékfejlesztési Programban 19 158 399 euró közkiadás átcsoportosítását a Turisztikai tevékenységek ösztönzése (313 intézkedésre a Mikrovállalkozások létrehozásának és fejlesztésének támogatása (312.) intézkedés terhére.***

Dr. Maácz Miklós főosztályvezető, VM VFF: a LEADER Környezet/ földgazdálkodás (412.) intézkedés terhére 13 154 131 euró közkiadást, az Életminőség/ diverzifikáció (413.) intézkedés terhére pedig 26 600 562 euró közkiadást csoportosítanak át a Versenyképesség (411.) intézkedésre a rendelkezésre álló források kihasználásának maximalizálása érdekében.

Rajnai Gábor, ECOVAST javasolta a következő tervezési folyamatban a szinergiát generáló intézkedések mielőbbi felismerését, proaktív menedzselését.

Frizon- Somogyi Orsolya, Európai Bizottság szerint a maximális forráskihasználás érthető szempont, de Bizottság szemszögéből nem ez a legfontosabb, ugyanis a programcélok elérése a legfontosabb cél a Bizottság részére, a következő másfél évben is lehet még kötelezettséget vállalni. Lehet tengelyek között is átcsoportosítani.

Búsi Lajos, MB elnök elmondta, hogy a LEADER-nél programcélként betervezett számokat az élet felülírta, 3-5 évre középtávon lehet előre tervezni, 7 évre már nehezebb.

***Szavazás: a Monitoring Bizottság 39 igen szavazattal 1 nem szavazat mellett jóváhagyta a Darányi Ignác Terv - Új Magyarország Vidékfejlesztési Programban 13 154 131 euró közkiadás átcsoportosítását a Környezet/ földgazdálkodás (412.) intézkedés terhére és 26 600 562 euró közkiadás átcsoportosítását Életminőség/ diverzifikáció (413.) intézkedés terhére a Versenyképesség (411.) intézkedésre.***

Búsi Lajos elnök elmondta, hogy az MB ülésen elfogadott átcsoportosítások kis mértékben módosulhatnak mivel a konvergencia nem konvergencia régió közötti átcsoportosítás módosítja az EU-hazai társfinanszírozási arányokat, így az átcsoportosítások összegei módosulhatnak az SFC rendszerbe történő feltöltés során, így kéri az MB felhatalmazását arra vonatkozóan, hogy az IH ezeket a pontosításokat a feltöltés során elvégezze.

***Szavazás: a Monitoring Bizottság egyhangúlag jóváhagyta, hogy az SFC elektronikus rendszerbe történő feltöltéshez szükséges pénzügyi módosításokat az Irányító Hatóság megtehesse.***

1. **napirendi pont: Albizottságok tájékoztatója**

Dr. Finta István, Vidékfejlesztési Albizottság elnök: a VIAB 2013. november 27-én tartott ülést. Az ülésen megvitatták, hogy az EU hozzáállása megváltozott a CLLD-vel kapcsolatban, amint az uniós jogszabályi javaslat változásaiból látható. A multi-fund megközelítés háttérbe szorulni látszik. Kérdés, hogyan fog megvalósulni a város-vidék közelítés? A Partnerségi Megállapodás első változatában szereplő hatféle ITI és háromféle CLLD kezelhetetlen, ezt racionalizálni fogják. A vidék számára hátrányos lenne, ha az urbánus területek strukturális alapokból kapnának forrásokat, a vidéki térségek pedig csak az EMVÁ-ból. Az EMVA források nem elegendőek a vidéki térségek gazdaságfejlesztéséhez. Az ülésen előadás hangzott el a Nemzeti Tervezési Hivatal munkatársától. Részletes előadás hangzott el továbbá a Vidékfejlesztési Program társadalmasításáról, a III-IV. tengely végrehajtásának állásáról. (Prezentáció emlékeztetőhöz mellékelve).

Frizon- Somogyi Orsolya, Európai Bizottság: az ernyőrendelet (CPR) szövegében vannak változások, de a célok nem változtak. Megvan a lehetőség többalapú tervezésre. A LEADER-ből kiindulva elindult egy többalapú CLLD-s hozzáállás, ezt a többi ágazat eddig nem ismerte, a Monitoring Bizottság ebben segíthetné őket. Ha a magyar hatóságok minden urbánus területre szeretnének ITI-eszközt, akkor a CLLD-eszközzel lesz átfedés. A magyar hatóságok által javasolt eszközrendszer már a CLLD nélkül is meglehetősen komplex. A kérdés még nyitott.

Rajnai Gábor, ECOVAST elmondta, hogy részt vett egy VEKOP-ról tartott tájékoztatón, melyen a többi alapot kezelő tárcák részéről a CLLD-vel szemben ellenállást érzékelt. A térségi alapon történő programozás hatékonyabbá teszi a programok megvalósítását.

Dr. Sárvári János, Erdészeti Albizottság elnök: az Albizottság írásbeli eljárással tárgyalt három kérdést, maga az eljárás nem volt sikeres, de a többség támogatta a vezérlő elvet. A 2007-2013. közötti időszak első 4 évében az erdősítési jogcímek nem tudtak megindulni. Az erdőtelepítési ütem csökkent. Erdő környezetvédelemnél, szerkezetátalakításnál bonyolult volt a kiírás, lassú az adminisztráció. A 2014-2020-as időszakban az erdészeti jogcímek nagyobb figyelmet kapnak. (Az ülésen elmondott előadás teljes szövege alább nyitható meg).



Szilvássy István, KAP-Albizottság elnök: az Albizottság a legutóbbi MB-ülés óta nem tartott ülést. A tagok az MNVH, NAKVI, kormányzat tájékoztatásából informálódtak.

1. **napirendi pont: Tájékoztató az Magyar Nemzeti Vidékfejlesztési Hálózat tevékenységéről**

Dr. Mezőszentgyörgyi Dávid, MNVH főtitkár: az MNVH tevékenységei közé tartozik egyebek mellett a formálódó új magyar nemzeti vidékstratégia feladataihoz kapcsolódó szakmai eszmecserék, képzések, lokális tervezései és fejlesztési viták lebonyolítása; MNVH regisztráció gondozása; vidékfejlesztési projektötletek tárházának létrehozása; a Falu című folyóirat, a Magyar Vidéki Mozaik rendszeres megjelentetése; tanulmányutak, képzések szervezése; együttműködés az Európai Vidékfejlesztési Hálózattal, referensi hálózat működtetése. Tevékenységét cselekvési terv rögzíti. Az MNVH összes regisztráltjának száma 2013. december 9-ig 11 022 fő. Projektötlet felhívásokat tesznek közzé, havonkénti döntéssel. Kiemelt projektekből mintaprogramok – „Adj helyet a helyinek” hálózati mozgalom, „Üveg-ház” hulladékhő felhasználását segítő mintaprogram, közétkeztetési mintaprogram, népfőiskolai mintaprogram, gyógynövénytermékek előállítását megalapozó mintaprogram. (Prezentáció az emlékeztetőhöz mellékelve)

Frizon- Somogyi Orsolya, Európai Bizottság kéri, hogy tengelyenként 1-1 bemutatásra érdemes projektet, jó gyakorlatot küldjenek meg neki.

1. **2014-2020. közötti programozási időszak tervezésével kapcsolatos tájékoztatás és vita**

Dr. Czene Zsolt főtervező előadásában a Vidékfejlesztési Programtervezetet mutatta be (prezentáció az emlékeztetőhöz mellékelve). A tervezési projekten belül külső tagok bevonásával prioritásonként munkacsoportok jöttek létre, elkészült a SWOT elemzés. Elindult az ex-ante értékelés (SWOT, intézkedések). Kiválasztásra került az SKV-t végző szervezet. A VP prioritástengelyei a tudásátadást és innovációt; a versenyképesség javítását; az élelmiszerlánc szervezését; a mezőgazdasági és az erdészeti ökoszisztémák állapotának javítását; az erőforrás-hatékonyság előmozdítását és az alacsony széndioxid kibocsátás elérését, valamint a vidéki területeken a társadalmi befogadást, szegénység csökkentését célozzák. Tematikus alprogramból kettő indítása várható: fiatal gazdák, valamint rövid ellátási láncok tematikus alprogram. A VP forrásaiból várhatóan legnagyobb arányban a versenyképességet javító prioritás fog részesedni. A program 3.0 verziója december 15-ig társadalmi egyeztetésen van. A 4.0 verziót 2014. január 15-ig kell elkészíteni, a többi operatív programmal együtt, az intézkedések első tervezetével. A teljes változat elkészítési határideje 2014. február 28.

Polomi Heléna, Nemzetgazdasági Minisztérium előadása a Területfejlesztési Operatív Programra (TOP) vonatkozott (prezentáció az emlékeztetőhöz mellékelve). A TOP prioritásai: térségi gazdaságfejlesztés; befektetők és lakosság számára vonzó városi és várostérségi környezet fejlesztése; alacsony széndioxid kibocsátású gazdaságra való áttérés; társadalmi befogadás erősítése; CLLD; megyei és helyi emberi erőforrás fejlesztése. Megyei önkormányzatoknak kulcsszerepe van a tervezés megyei szintű összehangolásában, tervezésben együttműködnek a megyei jogú városokkal, szerepük kiterjed a nyomon követésre is.

Szilvássy István, Magyar Település- és Területfejlesztők Szövetsége érdeklődik az egyablakos rendszerről, lesz-e NGM-VM együttműködés a vidékfejlesztési projektjavaslatok fogadásában, programozásban?

Polomi Heléna és Dr. Czene Zsolt válasza szerint az intézményrendszerrel kapcsolatos kérdések még nem dőltek el.

Tóth István, Mezőgazdasági Szövetkezők és Termelők Országos Szövetsége érdeklődik arról, hogy a 2000 fő alatti települések szennyvízkezelésével kapcsolatos kérdéseket a TOP-ban kezelik-e, mivel nem kezeli a KEHOP. Esetleg arra számítanak, hogy a VP-ből lesz rendezve?

Polomi Heléna, Nemzetgazdasági Minisztérium elmondta, hogy a kérdés érinti a TOP-ot, de konkrét lehatárolásról még nem tud további információt mondani.

Frizon- Somogyi Orsolya, Európai Bizottság szerint ezeket a kérdéseket a Partnerségi Megállapodásban kellene rendezni, hogy ne kelljen később a programok szintjén harcolni. Fennáll ugyanis a lehetőség, hogy az a szakterület, amelyik előbb elkészül, esetleg nem tervezi be a szükséges intézkedéseket, tehát a tervezést később lezáró szereplőre marad az összes probléma kezelése.

1. **napirendi pont: Egyebek**

Völgyi Tamás, LEADER HACS Dél-Dunántúli Régió javasolja a turisztika jogcím határidejének hosszabbítását. A 6-9-24 hónapos szabályokkal kapcsolatban elmondta, hogy adminisztratív okok miatt több elkészült beruházás esetén a kedvezményezettek nem tudták határidőben benyújtani a kifizetési kérelmet. Az ilyen jellegű fellebbezéseket pozitívan kellene elbírálni.

Búsi Lajos, MB elnök elmondta, hogy az MVH-nak csak akkor lenne erre lehetősége, ha visszamenőleges rendeletmódosítás történne. Volt erre példa, de ez sérti pl. a jogbiztonság alapelvét. Az említett szabályok teremtettek pl. alapot arra, hogy több százmilliárd Ft visszakerüljön a rendszerbe, ami megteremti a többlet kötelezettségvállalás egyik alapját.

A határidő meghosszabbítása ellen szól, hogy a támogatási határozatok nagyon lassan születnek meg, amint a most zárult LEADER pályázat példája is mutatja. Turisztika nyitva van november 25-e óta, és mindössze 7 pályázatot adtak be eddig.

Ezt követően az MB elnöke az ülést bezárta.